CELEX: 22008D0082
Language: sl
Date: 2007-12-20 00:00:00
Title: 2008/82/ES: Sklep št. 1/2007 Stabilizacijsko-pridružitvenega sveta ES–Nekdanja jugoslovanska republika Makedonija z dne 20. decembra 2007 o spremembi Protokola 2 (o jeklenih izdelkih) k Stabilizacijsko-pridružitvenemu sporazumu ES–Nekdanja jugoslovanska republika Makedonija

30.1.2008   
            
            
               SL
            
            
               Uradni list Evropske unije
            
            
               L 25/10
            
         
      SKLEP št. 1/2007 STABILIZACIJSKO-PRIDRUŽITVENEGA SVETA ES–NEKDANJA JUGOSLOVANSKA REPUBLIKA MAKEDONIJA
   
   z dne 20. decembra 2007
   o spremembi Protokola 2 (o jeklenih izdelkih) k Stabilizacijsko-pridružitvenemu sporazumu ES–Nekdanja jugoslovanska republika Makedonija
   (2008/82/ES)
   STABILIZACIJSKO-PRIDRUŽITVENI SVET JE –
   ob upoštevanju Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani,
   ob upoštevanju naslednjega:
   
               (1)
            
            
               Člen 7 Protokola 2 k Stabilizacijsko-pridružitvenemu sporazumu vzpostavlja sistem dvojne kontrole brez količinskih omejitev za uvoz jeklenih izdelkov s poreklom iz Nekdanje jugoslovanske republike Makedonije v Skupnost.
            
         
               (2)
            
            
               Pri potrebnem programu za prestrukturiranje in preusmeritev jeklarske industrije Nekdanje jugoslovanske republike Makedonije je bil dosežen znaten napredek.
            
         
               (3)
            
            
               Potrebe po upravnem postopku za hitro zagotovitev podatkov o gibanju trgovinskih tokov za povečanje transparentnosti in v izogib morebitni preusmeritvi trgovine ni več.
            
         
               (4)
            
            
               Posledično sistem dvojne kontrole brez količinskih omejitev za uvoz jeklenih izdelkov s poreklom iz Nekdanje jugoslovanske republike Makedonije v Skupnost ni več potreben.
            
         
               (5)
            
            
               Zaradi tega bi bilo treba Protokol 2 ustrezno spremeniti –
            
         SKLENIL:
   Edini člen
   Člen 7 Protokola 2 k Stabilizacijsko-pridružitvenemu sporazumu in Priloga I k navedenem Protokolu 2 se črtata.
   Ta sklep začne veljati 1. januarja 2008.
   
      V Bruslju, 20. decembra 2007
      
         
            Za Stabilizacijsko-pridružitveni svet
         
         
            Predsednik
         
         Antonio MILOŠOSKI